Savez za promjene (Hrvatska)

Savez za promjene (kratica SP) je politička stranka iz Hrvatske, koja zastupa koncept lične i ekonomske slobode pojedinca. Stranka traži promjenu monetarne politike, odnosno vođenje ekspanzivne monetarne politike, pokrivanje državnog deficita nekreditnom emisijom novca iz HNB-a umjesto konstantnog zaduživanja (akumuliranja duga), suzbijanje kreditne multiplikacije i niže poreske stope. Sjedište stranke je u Zagrebu.

SP se protivi ulasku Hrvatske u EU i učešću HV-a u inostranim vojnim misijama. Također insistiraju na prestanku finansiranja vjerskih zajednica iz državnog budžeta i ukidanje RTV pretplate.

Ova stranka je prva stranka u državi nastala nakon tzv. facebook protesta koji su održavani u mnogim zemljama, i npr. u Egiptu srušili dugogodišnju vladavinu dotadašnjih političkih opcija. Protesti su održavani u Hrvatskoj tokom marta i aprila 2011. Stranka nije ideološki opredijeljena kao lijeva ili desna, već se orijentisala na konkretne ekonomske probleme nastale u Hrvatskoj nakon osamostaljenja do danas.

 Program 
Savez za promjene deklarativno zastupa koncept lične slobode koji pojedincu jamči pravo na slobodu misli i govora. Navode da smatraju da bi svi građani Hrvatske trebali imati priliku raditi, štediti i ulagati da bi što manje zavisili od pomoći države. Stranka se protivi uvođenju poreza na nekretnine, kapitalnu dobit, dividendu i nasljedstvo.

 Vanjski linkovi 

 Savez za promjene - SP
 Ivan Pernar - predsjednik stranke

Kategorija:Političke stranke u Hrvatskoj
Kategorija:Političke stranke osnovane 2011.